**Petri Virolainen** (s. 18. syyskuuta 1974 Vaasa) on suomalainen entinen jääkiekkopuolustaja. Hän pelasi urallaan SM-liigassa yhteensä 261 runkosarjaottelua tehopistein 11+23=34 ja keräten 146 jäähyminuuttia sekä 11 playoff-ottelua tehden yhden syöttöpisteen ja keräten kuusi jäähyminuuttia. Isokokoinen Virolainen pelasi uransa viisi viimeistä kauttaan ulkomailla Tanskassa ja Ranskassa.

Ura
---

Virolainen on Vaasan Sportin kasvatti. Hän debytoi seuran miesten II-divisioonajoukkueessa kaudella 1992–1993. Joukkue eteni I-divisioonan karsintoihin saakka, mutta jäi kuitenkin ilman sarjanousua. Virolainen siirtyi kaudeksi 1993–1994 Rauman Lukon A-nuoriin. Kaudella 1994–1995 hän oli joukkueen tehokkain puolustaja tehoilla 5+11=16. Virolainen debytoi samalla kaudella myös seuran SM-liigajoukkueessa, jossa hän pelasi yhden ottelun. Kaudeksi 1995–1996 Virolainen palasi Sportin II-divisioonajoukkueeseen, jonka tehokkain puolustaja hän oli tehoilla 9+21=30.

Kaudeksi 1996–1997 Virolainen siirtyi I-divisioonajoukkue Kokkolan Hermekseen, jossa tulokaskausi toi 44 runkosarjaottelussa tehot 3+10=13. Kaudeksi 1997–1998 hän palasi kasvattajaseuraansa Vaasan Sportiin, joka oli noussut edellisenä keväänä I-divisioonaan. Virolainen oli joukkueen eniten maaleja tehnyt puolustaja kahdeksalla osumallaan, kuten myös seuraavalla 1998–1999 yhdeksällä osumallaan Oļegs Sorokinsin kanssa. Hän eteni Sportin kanssa aina SM-liigakarsintoihin saakka, mutta Oulun Kärpät voitti kuitenkin ensimmäisen kierroksen ottelusarjan voitoin 3–0.

Sport jatkoi kaudella 2000–2001 pelejään I-divisioonan tilalle perustetussa Mestiksessä. Virolainen pelasi talousvaikeuksista kärsineessä seurassa vain viisi ottelua, kunnes hän siirtyi SM-liigajoukkue JYPiin. Virolaisen tulokaskausi SM-liigassa toi 47 runkosarjaottelussa tehot 1+5=6. Kolmannella JYP-kaudellaan 2002–2003 hän teki liigan yhden kauden piste-ennätyksensä tehoilla 7+7=14. Virolainen oli joukkueensa eniten maaleja tehnyt puolustaja. Maaliskuussa 2003 hän teki JYPin kanssa kaksivuotisen jatkosopimuksen. Kaudella 2004–2005 Virolainen toimi joukkueen varakapteenina.

Viiden JYPissä vietetyn vuoden jälkeen Virolainen siirtyi kaudeksi 2005–2006 vuoden mittaisella sopimuksella Tanskan Oddset Ligaenin Nordsjælland Cobrasiin. Kaudella 2006–2007 hän jatkoi pelejään saman liigan EfB Ishockeyssa. Kaudeksi 2007–2008 Virolainen siirtyi vuoden mittaisella sopimuksella Ranskan Ligue Magnusin Rouen Hockey Élite 76:een. Hän jakoi liigan pudotuspelien puolustajien syöttöpörssin voiton joukkuetoverinsa Jonas Liwingin kanssa seitsemällä syöttöpisteellään. Virolainen voitti sekä Ranskan-mestaruuden että Ranskan liigacupin, kuten myös kaksi vuotta myöhemmin kaudella 2009–2010. Hänen pelaajauransa päättyi kevääseen 2010.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1992–1993 | Sport | A-I-div. | 8 | 1 | 4 | 5 | 14 | – | – | – | – | – |
|  | Sport | II-divisioona | 13 | 3 | 2 | 5 | 18 | 14 | 2 | 7 | 9 | 20 |
| 1993–1994 | Lukko | A-SM | 20 | 2 | 4 | 6 | 54 | – | – | – | – | – |
| 1994–1995 | Lukko | A-SM | 29 | 5 | 11 | 16 | 38 | – | – | – | – | – |
|  | Lukko | SM-liiga | 1 | 0 | 0 | 0 | 0 | – | – | – | – | – |
| 1995–1996 | Sport | II-divisioona | 36 | 9 | 21 | 30 | 52 | – | – | – | – | – |
| 1996–1997 | Hermes | I-divisioona | 44 | 3 | 10 | 13 | 66 | – | – | – | – | – |
| 1997–1998 | Sport | I-divisioona | 41 | 8 | 8 | 16 | 60 | – | – | – | – | – |
| 1998–1999 | Sport | I-divisioona | 47 | 9 | 8 | 17 | 52 | – | – | – | – | – |
| 1999–2000 | Sport | I-divisioona | 46 | 1 | 6 | 7 | 59 | 4 | 1 | 1 | 2 | 4 |
| 2000–2001 | Sport | Mestis | 5 | 1 | 0 | 1 | 25 | – | – | – | – | – |
|  | JYP | SM-liiga | 47 | 1 | 5 | 6 | 10 | – | – | – | – | – |
| 2001–2002 | JYP | SM-liiga | 53 | 0 | 1 | 1 | 24 | – | – | – | – | – |
| 2002–2003 | JYP | SM-liiga | 53 | 7 | 7 | 14 | 30 | 6 | 0 | 1 | 1 | 6 |
| 2003–2004 | JYP | SM-liiga | 54 | 2 | 6 | 8 | 54 | 2 | 0 | 0 | 0 | 0 |
| 2004–2005 | JYP | SM-liiga | 53 | 1 | 4 | 5 | 28 | 3 | 0 | 0 | 0 | 0 |
| 2005–2006 | Nordsjælland Cobras | Tanska | 33 | 2 | 6 | 8 | 36 | 14 | 1 | 2 | 3 | 28 |
| 2006–2007 | EfB Ishockey | Tanska | 36 | 2 | 5 | 7 | 54 | 13 | 2 | 2 | 4 | 24 |
| 2007–2008 | Rouen HE | Ranska | 26 | 4 | 6 | 10 | 38 | 9 | 0 | 7 | 7 | 10 |
| 2008–2009 | Rouen HE | Ranska | 26 | 1 | 6 | 7 | 54 | 6 | 0 | 1 | 1 | 8 |
| 2009–2010 | Rouen HE | Ranska | 26 | 2 | 1 | 3 | 20 | 11 | 1 | 0 | 1 | 2 |
| 6 kautta | yhteensä | SM-liiga | 261 | 11 | 23 | 34 | 146 | 11 | 0 | 1 | 1 | 6 |
| 3 kautta | yhteensä | Ranska | 78 | 7 | 13 | 20 | 112 | 26 | 1 | 8 | 9 | 20 |
| 2 kautta | yhteensä | Tanska | 69 | 4 | 11 | 15 | 90 | 27 | 3 | 4 | 7 | 52 |

Lähteet
-------

* Petri Virolainen The Internet Hockey Databasessa (englanniksi)
* Petri Virolainen *Elite Prospects*. Everysport Media Group AB.  (englanniksi)

### Viitteet

1. 1 2  Lytsy, Santtu; Mattlar, Mikko: JYP:n joulutodistukset 2002 *Jatkoaika.com*.  17.12.2002. Jatkoaika r.y. Viitattu 22.8.2017.
2. ↑  Mikkola, Miikka: I-divisoona 92-93; Klassikko *Jatkoaika.com*.  1.7.2004. Jatkoaika r.y. Viitattu 22.8.2017.
3. 1 2 3 4  Petri Virolainen *Elite Prospects*. Everysport Media Group AB.  (englanniksi)
4. ↑  Helminen, Antti: JYPin pelaaja-arvostelut: kausi 2000–01 *Jatkoaika.com*.  4.4.2001. Jatkoaika r.y. Viitattu 22.8.2017.
5. ↑  JYP solmi jatkosopimuksia, Pihlman jatkaa *Jatkoaika.com*.  6.3.2003. Jatkoaika r.y. Viitattu 22.8.2017.
6. ↑  Petri Virolainen Tanskaan *Jatkoaika.com*.  18.8.2005. Jatkoaika r.y. Viitattu 22.8.2017.